**Amaury Nolasco** (rođen kao Amaury Nolasco Garrido, 24. prosinca 1970. u Portoriku) portorikanski je glumac porijeklom iz Dominikanske Republike. Najpoznatiji je po ulozi Fernanda Sucrea u hit-seriji *Prison Break* te ulozi u filmu *Transformeri*.

Karijera
--------

Nolasco je gostovao u raznim TV-serijama, kao što su *Arli$$*, *CSI: Las Vegas* i *Hitna služba*. Prva filmska uloga bila mu je u *Bratu* Takeshija Kitana, a tu je, između ostalih, i uloga "Orange Juliusa" u *2 Fast 2 Furious* (*Prebrzi i prežestoki*). Zatim je glumio u sportskoj komediji *Mr. 3000*. 

Osim ovoga, pojavio se i u šouu Georga Lopeza, seriji *CSI: NY* i komediji *The Benchwarmers*, jednoj komičarskoj emisiji, te u filmskoj adaptaciji *Transformera*. Režiser tog filma Michael Bay ponudio mu je ulogu i u nastavku, ali ju je Nolasco odbio zbog zauzetosti.

U novembru 2009. pojavio se u spotu za pjesmu *Imaginate* portorikanskog *reggae*-dua *Wisin & Yandel* zajedno s T-Painom i Wilmerom Walderramom (Fez iz serije *Lude 70-e*).

U martu 2010. počeo je glumiti u 2. sezoni serije *Southland* kao detektiv Rene Cordero.

Lični život
-----------

Nolasco je rođen na Portoriku, a roditelji su mu iz Dominikanske Republike. U početku se nije namjeravao baviti glumom; na univerzitetu *Portoriko* studirao je biologiju u pokušaju da postane doktor (ljekar). Nakon raznih glumačkih "izleta", preselio se u New York, gdje je vježbao na *Američko-britanskoj školi za dramske umjetnosti*. 

Također je studirao i u studiju *Marjorie Ballentine*, gdje je na časove išao s budućim kolegom iz *Prison Breaka* Jamesom Hiroyukijem Liaom. Nakon što je prešao u Los Angeles kako bi nastavio glumačku karijeru, radio je u popularnom klubu *Conga Room*. 

Nolasco je podržao predsjedničku kampanju Baracka Obame i pojavio se kao gost u spotu *Will.I.Ama* (član grupe Black Eyed Peas) *Yes We Can* (inače, službeni moto te kampanje).

Od maja 2008. bio je u vezi sa Jennifer Morrison (poznatoj po ulozi dr. Allison Cameron iz još jedne hit-serije *Dr. House*).

Filmografija
------------

### Film

| Godina | Naslov | Uloga |
| --- | --- | --- |
| 2000. | *Brother* | Victor |
| 2002. | *Final Breakdown* | Hector Arturo |
| 2003. | *2 Fast 2 Furious* | Orange Julius |
| 2003. | *The Librarians* | G-Man |
| 2004. | *Mr. 3000* | Minadeo |
| 2006. | *The Benchwarmers* | Carlos |
| 2007. | *Transformeri* | Figueroa |
| 2008 | *Street Kings* | Santos |
| *Max Payne* | Jack Lupino |
| 2009. | *Armored* | Palmer |
| Još nepoznato | *The Rum Diary* | Segurra |

### Televizija

| Godina | Naziv | Uloga |
| --- | --- | --- |
| 1999. | *Arli$$* | Ivory Ortega |
| *Early Edition* | Pedro Mendoza |
| 2000 | *The Dukes of Hazzard: Hazzard in Hollywood* | Cypriano |
| *The Huntress* | Flaco Rosario |
| 2001 | *CSI: Las Vegas* | Hector Delgado |
| 2002 | *Hitna služba* | Ricky |
| 2003 | *George Lopez* | mladi Manny |
| 2004 | *Eve* | Adrian |
| 2005 | *CSI: NY* | Ruben DeRosa |
| 2005 - 2009 | *Prison Break* | Fernando Sucre |
| 2007 | *Mind of Mencia* | glumi samog sebe |
| 2009 | *CSI: Miami* (sezona 8, epizoda 7) | Nathan Cole |
| 2010 | *Southland* | detektiv Rene Cordero |
| 2010 | *Chase* | Marco Martinez |

Izvori
------

1. ↑  Yes We Can - Barack Obama Music Video - YouTube

Vanjske veze
------------

* 
* Arhivirano 2009-02-07 na Wayback Machine-u
* Arhivirano 2008-08-07 na Wayback Machine-u

Референце
---------


  


| * p
* r
* u
*Prison Break* |
| --- |
| TV-serije | *Prison Break*  •  *Prison Break: The Final Break* |
| Likovi | Michael Scofield  •  Lincoln Burrows  •  Fernando Sucre  •  T-Bag  •  Brad Bellick  •  Alexander Mahone  • Sara Tancredi  •  Paul Kellerman  •  C-Note  •  Gretchen Morgan  •  James Whistler  •  Sofia Lugo  •  L. J. Burrows  •  Veronica Donovan  •  John Abruzzi  •  Lechero  •  Don Self  •  General |
| Glumci | Wentworth Miller  •  Dominic Purcell  •  Amaury Nolasco  •  Robert Knepper  •  Wade Williams  •  William Fichtner  •  Sarah Wayne Callies  •  Paul Adelstein  •  Rockmond Dunbar  •  Jodi Lyn O'Keefe  •  Chris Vance  •  Danay García  •  Marshall Allman  •  Robin Tunney  •  Peter Stormare  •  Robert Wisdom  •  Michael Rapaport  •  Leon Russom |


***Amaury Nolasco*** na Wikimedijinoj ostavi